cyanic-selkie/wikianc huggingface dataset:
ჰაიტი
1804: დამოუკიდებლობა
ახალი რესპუბლიკა მაქსიმალურად მხარს უჭერდა აბოლიციონიზმს. ჰაიტიმ თავშესაფარი მისცა სიმონ ბოლივარს და ხელს უწყობდა მის რევოლუციურ მოქმედებას, ლათინური ამერიკის მონათა განთავისუფლების პირობით. მეზობელ ქვეყნებში ჰაიტის რევოლუცია კარიბებსა და აშშ-ში მონათა აჯანყებების სულისჩამდგმელად ითვლებოდა. შედეგად მონათმპყრობელმა ქვეყნებმა ახალ ერს ე. წ. cordon sanitaire (ფრანგ. სრული ბლოკადა) მოუწყვეს. ბლოკადა ფაქტობრივად ტოტალური აღმოჩნდა. ვატიკანმაც კი საკუთარი მღვდლები ქვეყნიდან გაიძახა და ისინი 1860 წლამდე არ დაუბრუნებია. საფრანგეთმა ქვეყნის დამოუკიდებლობა არ ცნო, სანამ ჰაიტის მთავრობა მას 150 მილიონ ფრანკ გადაუხდიდა ფრანგი პლანტატორებისთვის 1833 წელს რევოლუციის პერიოდში დანაკარგების საზღაურად. შედეგად ქვეყანა ღრმა ეკონომიკურმა კრიზისმა მოიცვა.
1806 წელს დესალინი პოლიტიკურ ოპონენტთა შორის უთანხმოების მსხვერპლი გახდა. ქვეყანა ორად გაიყო, სამხრეთის რესუბლიკას მართავდა შავკანიანი ალექსანდრე პეტიონი, ჩრდილოეთში კი სამეფო ჩამოყალიბდა ანრი კრისტოფის მეთაურობით. კრისტოფმა თავისთვის რვა სასახლე აიგო, მათ შორის "სან-სუსი" დედაქალქში და მასიური ციტადელი "ლაფერიე" — უდიდესი ციხესიმაგრე დასავლეთ ნახევარსფეროში.
1820 წლის აგვისტოს კრისტოფი გულის შეტევით პარალიზებული გახდა. მისი დაუძლურების შეტყობით წაქეზებულმა სამხრეთელებმა შეთქმულებისთვის მზადება დაიწყეს. 1820 წლის 2 ოქტომბერს სენ-მარკის სამხედრო გარნიზონში წამოწყებული უთანხმოება აჯანყებაში გადაიზარდა. აჯანყებას თან დაერთო კრისტოფის საკუთარ გენერალთა შორის მოწყობილი კონსპირაციაც. შეთქმულება კრისტოფის თვითმკვლელობით დასრულდა.
კრისტოფის გარდაცვალების შემდეგ ქვეყანა ჰაიტის რესპუბლიკად გაერთიანდა ჟან-პიერ ბოიეს, პეტიონის მემკვიდრის, მეთაურობით. ბოიე ესპანურ კოლონია სანტო-დომინგოში შეიჭრა და კუნძული ისპანიოლა ჰაიტის მმართველობის ქვეშ გააერთიანა. გაერთიანება 1844 წელს დომინიკელთა მიერ დამოუკიდებლობის გამოცხადებით დასრულდა.
1915-1934: აშშ-ის ოკუპაციის ქვეშ
1915 წლის 28 ივლისიდან 1934 წლის შუა აგვისტომდე ჰაიტი აშშ-ის საზღვაო ძალების ოკუპაციის ქვეშ იმყოფებოდა, რის შედეგადაც ის აშშ-ის დე-ფაქტო კოლონია გახდა. აშშ-ის სამხედრო მმართველობის მიერ ინფრასტრუქტურისა და განათლების სისტემის განვითარების მცდელობამ ეფექტური შედეგი ვერ გამოიღო, ვინაიდან გათვალისწინებული არ იქნა ადგილობრივი სპეციფიკა, კულტურა და ტრადიციები და ადგილობრივი ხალხი ოკუპანტების ამგვარ მცდელობას დიდი წინააღმდეგობებით ხვდებოდა.
დიუვალიეს აღმასვლა
thumb|right|ექიმი ფრანსუა დიუვალიე, აგრეთვე ცნობილი როგორც პაპა დოკი, ჰაიტის დიქტატორი იყო 1964-1971 წლებში. განათლებით ექიმს და შავკანიან ფრანსუა დიუვალიეს მრავალი მცდელობის მიუხედავად საშუალება არ მიეცა საკუთარი სამედიცინო პრაქტიკა ეწარმოებინა ჰაიტის რასისტულ გარემოში. ქვეყანაში მწვავე სიღარიბის გამო სწრაფად გავრცელებად ტუბერკულოზთან საბრძოლველად ჩამოყალიბებულ ამერიკულ სამედიცინო პროექტში სამსახურის დაწყების შემდეგ, დიუვალიეს საშუალება მიეცა ქვეყნის პერიფერიებში ემოგზაურა, სადაც ის უკიდურესი სიღარიბისა და მწვავე სამედიცინო პრობლემების მოწმე ხდება. ქვეყნის სავალალო მდგომარეობა მასში პოლიტიკისადმი ინტერესს აღვივებს და მიუხედავად იმისა, რომ ჰაიტის მთავრობა ძირითადად მულატების ხელში იყო, დიუვალიე ახერხებს მოსახლეობის ნდობის მოპოვებას. პროფკავშირების გავლენიან ლიდერ დანიელ ფინიოლთან გაერთიანებული ძალებით ისინი პოპულარულ მუშათა და გლეხთა მოძრაობის პარტიას (Mouvement Ouvriers Paysans) ქმნიან. პარტიამ დროთა განმავლობაში მოსახლეობის დიდი მხარდაჭერა მოიპოვა, თუმცა მოგვიანებით პარტია ორად გაიყო, ვინაიდან ორივე ლიდერს სურდა საკუთარი კანდიდატურის პრეზიდენტის პოსტზე წამოყენება. 1957 წელს ფინიოლი ჰაიტის პრეზიდენტი ხდება. თუმცა ამ პოსტზე ის მხოლოდ 18 დღეს სძლებს, ვინაიდან დიუვალიე ახერხებს მხარდამჭერთა მეშვეობით მის გადაგდებას, აძლევს რა დასაბამს მმართველობის 29-წლიან დინასტიას.
1957-1986: დიუვალიეთა კლანი
1971 წელს ფრანსუა დიუვალიე უეცრად გარდაიცვალა და მისი ადგილი მისმა ვაჟმა, ჟან-კლოდ დიუვალიემ (“ბეიბი დოკი”) დაიკავა 19 წლის ასაკში. ბეიბი დოკის მრჩევლებმა ჩათვალეს, რომ ქვეყანას სჭირდებოდა ახალი იმიჯი ეკონომიკური მხარდაჭერის, ტურიზმისა და ინვესტიციების მოსაზიდად. 1974 წელს გახმაურდა ცნობა თავისუფალი პორტის პროექტის მშენებლობის განსაახლებლად მრავალმილიონიანი კონტრაქტის გაფორმების შესახებ მექსიკის ყურის ნავთობის კომპანიასთან, რომელსაც კუნძულზე ინფრასტრუქტურის განვითარებაშიც უნდა დაებანდებინა ფული. ამ ამბავმა ბეიბი დოკს უბიძგა პოტენციურად მომგებიანი წამოწყების საკუთარ ხელში ჩაგდებისკენ. მიიჩნევენ, რომ ეს ჩანაფიქრი უფრო მისი მრჩეველების — დედის, სიმონ ოვიდ დიუვალიეს, თავდაცვის მინისტრის კლოდ რეიმონის, და მისი ძმის, საგარეოს საქმეთა მინისტრის ადრიან რეიმონის — იდეა იყო. მათ მცდელობას შედეგად პროექტის სრული ჩავარდმა მოჰყვა.
ბეიბი დოკის მმართველობის პერიოდში პრესის ცენზურა ოდნავ შერბილდა და ზოგიერთი პოლიტ-პატიმარი განთავისუფლდა, რასაც საზოგადოებრივ ინსტიტუტთა ოდნავ შესამჩნევი დემოკრატიზაცია მოჰყვა, თუმცა, ფაქტობრივად, პაპა დოკის დროინდელ პოლიტიკასთან შედარებით მკვეთრი ცვლილებები არ განხორციელებულა. პოლიტიკური ოპოზიცია კვლავ მკაცრად იკრძალებოდა და ყველა მნიშვნელოვანი პოლიტიკური ფიგურა და მოსამართლე პრეზიდენტის მიერ ინიშნებოდა. ქვეყანა განაგრძობდა ნახევრად იზოლირებულ პოლიტიკას საგარეო ურთიერთობებში, თუმცა აქტიურად იღებდა საერთაშორისო ფინანსურ დახმარებებს. 1980 წელს დიუვალიე ცოლად ირთავს ადრე ნაქორწინებ მიშელ ბენეტს, რომელმაც მოგვიანებით მტკიცე ხასიათის დედამისი შეცვალა ჰაიტის პოლიტიკაში. მზარდი სოციალური უკმაყოფილებისა და არეულობების გამო 1986 წელს დიუვალიეს მეუღლესთან ერთად ქვეყნიდან გაქცევა მოუხდა, დატოვა რა ის უკიდურეს გაჭირვებასა და საერთაშორისო ეკონომიკურ იზოლაციაში. სამხრეთ საფრანგეთში გაქცევის შემდეგ დიუვალიე ექვს-წევრიანმა საბჭომ შეცვალა. თავად დიუვალიე რამდენიმე წელი კანში ფუფუნებით ცხოვრობდა, სანამ ცოლმა არ მიატოვა, შვილებითა და მთელ მის ფულად სახსრებთან ერთად. ამჟამად ის შედარებით ხელმოკლედ პარიზში ცხოვრობს.
1986: დიუვალიეს რეჟიმის შემდეგ
დიუვალიეს გაქცევის შემდეგ აშშ კუნძულზე სამხედრო რეჟიმს ამყარებს “მთავრობის ნაციონალური საბჭოს” სახით, გენერალი ჰენრი ნამფის მეთაურობით. საბჭოს დანიშნულება ორ წელიწადში ახალი კონსტიტუციის პროექტის შემუშავება და დემოკრატიული არჩევების მომზადება იყო, თუმცა რეჟიმი ფუნქიონირებას 1990 წლამდე განაგრძობს, არჩევნებში პრეზიდენტად ჟან-ბერტრან არისტიდის გამარჯვებამდე. ამ უკანასკნელის მოსტზე მოსვლის შემდეგ მალევე ძალაუფლება სამხედრო ხუნტამ დაიჭირა, თუმცა აშშ-ის ჩარებით ის ახერხებს ოფისში დაბრუნებას 1994 წელს გაეროს მანდატის ქვეშ. ის ქვეყანას ხუთი წლის განმავლობაში მართავდა, რის შემდეგ უზრუნველჰყო მისი პრემიერ-მინისტრის, რენე პრევალის არჩევა. 14KB|thumb|left|ჟან-ბერტრან არისტიდი, ყოვილი კათოლიკე მღვდელი, [[1991 წელს ჰაიტის პირველი პრეზიდენტი გახდა. ის სამი ვადის განმავლობაში მმართველობდა, სანამ 2004 წელს ხუნტა გადააყენებდა.]] 1970-იანი წლების ბოლოს, ჟან-კლოდ დიუვალიეს წინააღმდეგ მზარდი უკმაყოფილების პერიოდში, არისტიდი ხშირად გამოდიოდა პოლიტიკური ცვლილებების მომხრედ, თუმცა დიდ წინააღმდეგობას აწყდებოდა კათოლიკური ეკლესიის მამამთავართა მხრიდან. 1986 წელს, როდესაც დიუვალიეს ძალაუფლება წაერთვა, არისტიდზე მკვლელობის (პირველი მრავალთაგან) მცდელობა განხორციელდა, თუმცა უშედეგოდ. 1990 წელს, როდესაც სკანდალურად ცნობილმა დიუვალიერისტმა კანდიდატმა თავი პრეზიდენტობის კანდიდატად წარადგინა, პროგრესულ-ცენტრისტულმა ძალებმა წააქეზეს არისტიდი თავადაც წამოეყენებინა თავი. 67 % ამომრჩეველთა ხმებით 1990 წლის 16 დეკემბერს ის გახდა ჰაიტის პირველი თავისუფლად არჩეული პრეზიდენტი. არისტიდის კამპანიის დევიზი “ლავალას” (კრეოლურად — წყალდიდობა) გახდა იმ პარტიათა კოალიციის სახელწოდება, რომლებიც ჰაიტის ღატაკი მოსახლეობისთვის იმედის სიმბოლოს წარმოადგენდა. მისი პრეზიდენტობის პირველი შვიდი თვის განმავლობაში 1991 წელს არისტიდი გამოდის მინიმალური ხელფასის გაზრდის პროგრამით, მან აგრეთვე წამოიწყო წერა-კითხვის გავრცელების კამპანია, გააუქმა სასოფლო უბნების უფროსთა რეპრესიული სისტემა, რის შედეგადაც მკვეთრად გაუმჯობესდა ადამიანთა უფლებების მდგომარეობა.
2004 წლის თებერვალში არისტიდის მთავრობა შეიარაღებულმა აჯანყებულებმა გადააყენეს. არისტიდსა და მის მთავრობას ქვეყნიდან გაქცევა მოუწია. ქვეყანაში მზარდი არეულობის ჩასახშობად აშშ-ს მთავრობამ პორტ-ო-პრინსში საზღვაო ძალები გააგზავნა. არისტიდის გაქცევის შემდეგ მთავრობას დროებით უზენაესი სასამართლოს მთავარი პროკურორი ბონიფაცი ალექსანდრე უძღვება უხუცესთა საბჭოს არჩევით, რომელსაც ზურგს აშშ-ს, კანადისა და საფრანგეთის მთავრობები უმაგრებდნენ.
2006 წლის თებერვალში ჩატარებულ საპრეზიდენტო არჩევნებში გაიმარჯვა რენე პრევალმა.
ჰაიტის ფულის ერთეულია გურდე.
პოლიტიკა
პოლიტიკურად ჰაიტი საპრეზიდენტო რესპუბლიკაა მრავალპარტიული სისტემით; პრეზიდენტი ქვეყნის მეთაურია, პრემიერ-მინისტრი კი მთავრობის მეთაური. აღმასრულებელ უფლებამოსილებას მთავრობა ატარებს. საკანონმდებლო უფლებამოსილება ენიჭება მთავრობასა და ჰაიტის ეროვნული ასამბლეის ორ პალატას.
ადმინისტრაციული დაყოფა
ადმინისტრაციულად ჰაიტი 10 დეპარტამენტად იყოფა: არტიბონიტი, ცენტრი, გრანდ'ანსი, ნიპსი, ნორდი, ნორდ-ესტი, ნორდ-უესტი, უესტი, სუდი, სუდ-ესტი.
გეოგრაფია
300px|thumb|ჰაიტის რუკა ჰაიტის გეოგრაფია ძირითადად მთაგორიანია, ვიწრო სანაპირო დაბლობებითა და მდინარეების ხეობებით. აღმოსავლეთი და ცენტრალური ნაწილები ვრცელ ამაღლებულ პლატოზეა. ქვეყნის უმაღლესი წერტილია შენ-დე-ლა-სელი (2680 მ). 360 კმ საზღვარი ჰყოფს დომინიკელთა რესპუბიკისგან.
1925 წლისთვის ჰაიტი მწვანეში ჩაფლული ტროპიკული სამოთხე იყო, რომლის ზედაპირის 60 % ბუნებრივი ტყის მასივით იყო დაფარული. მას შემდეგ მოსახლეობამ ტყის მხოლოდ 2 % დატოვა გაუჩეხავი, რამაც თავის მხრივ ნაყოფიერი მიწების გამოფიტვა და გაუდაბნოება გამოიწვია. მთიან რაიონებში მიწის ეროზია მკვეთრად თვალშისამჩნევია. კოსმოსიდან გადაღებულ ფოტოსურათებზე ნათლად ჩანს ჰაიტისა და მის მეზობელ დომინიკის რესპუბლიკის ტერიტორიებზე ტყის საფარის მკვეთრი განსხვავება. პრობლემას ამწვავებს ის ფაქტიც, რომ ქვეყნის ძირითადი ენერგომატარებელი ხის ნახშირია. ტყის ხელახალი განაშენიანების მცდელობები დღემდე უშედეგოდ სრულდება.
ტყის საფარის განადგურებამ მიწის ეროზიის გარდა პერიოდული წყალდიდობების მოვარდნაც გამოიწვია. 2004 წლის 17 სექტემბერს მოვარდნილ ტროპიკულ შტორმ ჟანს ჰაიტის მთელი ჩრდილოეთ სანაპიროს დატბორვა და მასიური დამეწყვრა მოჰყვა, განსაკუთრებით ქალაქ გონაივში. შედეგად 3000-ზე მეტი ადამიანი დაიღუპა.
ეკონომიკა
thumb|300px|right|პორტ-ო-პრენსის ერთ-ერთი ღარიბი უბანი ჰაიტი ამჟამად ყველაზე ნაკლებად განვითარებული ქვეყანაა დასავლეთ ნახევარსფეროში და ერთ-ერთი უღარიბესი მსოფლიოში. ამ სტატუსს ის 1980-იანი წლებიდან იმსახურებს. გაეროს ჰუმანური განვითარების ინდექსით იგი 153-ეა 177 ქვეყანაში. მოსახლეობის 80 % უკიდურესად გაჭირვებულია, რითაც რანგით მსოფლიოში მეორეა. ჰაიტიელების 70 % სოფლის მეურნეობაზეა დამოკიდებული, რაც ძირითადად მცირე მასშტაბის საოჯახო მეწარმეობით შემოიფარგლება. გასული ათწლეული განმავლობაში ქვეყანაში დასაქმების დონე თითქმის არ შეცვლილა, თუმცა პარალელურად არაფორმალური ეკონომიკა იზრდებოდა.
არისტიდის მეორე ადმინისტრაციის პერიოდში საერთაშორისო სპონსორებთან შეთანხმების მიუღწევლობის გამო ქვეყნის ბიუჯეტი თითქმის არარსებულზე დავიდა და განვითარების დახმარების პროგრამებიც არ განხორციელებულა. ამ გეოპოლიტიკურ წინააღმდეგობებთან ერთად ბოლო 20 წლის განმავლობაში ქვეყნის განვითარებას ასევე ხელს უშლიდა მასიური ძალადობის ეპიზოდები, რომლებიც პერიოდულად მთელ ქვეყანას ედება.
შედეგად, ქვეყანას ქრონიკული სავაჭრო დეფიციტი და პერიოდული მაღალი ინფლაცია მოსდევს ბოლო 20 წლის განმავლობაში. საერთაშორისოს ორგანიზაციათა ანგარიშით ჰაიტის საგარეო რეზერვების შემოსავლების უდიდესი ნაწილი ბოლო ხუთი წლის განმავლობაში უცხოეთში მცხოვრები ჰაიტიელების სათვისტომოდან გადმორიცხვებსა და შემოსულ სატელეფონო ზარებზე საშემოსავლო გადასახადზე მოდის.
დემოგრაფია
მიუხედავად იმისა, რომ ქვეყნის საშუალო სიმჭიდროვე 293 ადამიანია კმ²-ზე, მისი მოსახლეობა ძირითადად კონცენტრირებულია ქალაქურ დასახლებებში, ზღვისპირა დაბლობებსა და ხეობებში. ჰაიტიელების დაახ. 90 % აფრიკული წარმოშობისაა. დანარჩენი მოსახლეობა ძირითადად მულატები, მესტისები ან შერეული თეთრკანიან-აფრიკული და ამერინდიელ-აფრიკული ჩამომავლობისაა. მცირე რაოდენობით ცხოვრობენ ასევე ევროპელები და ტაინოს ჩამომავლობის ინდიელები. ზოგიერთი ჰაიტიელი დომინიკური წარმოშობისაა. ჰაიტის ოფიციალური ენებია ფრანგული და ჰაიტიური კრეოლი, თუმცა საზღვართან მოსახლეობა ესპანურადაც საუბრობს დომინიკელთა რესპუბლიკასთან სიახლოვის გამო, რაც საკმაოდ სწრაფად ვრცელდება დასავლეთშიც კუბასთან სავაჭრო ურთიერთობის ზრდასთან ერთად.
კულტურა
thumb|right|300px|ჰაიტის ტიპური ვიქტორიანული სტილის ქალაქური საცხოვრებელი სახლები. პეტიონვილი, 2006 ჰაიტიელთა უმრავლესობა კრეოლ აისიენზე (ჰაიტიური კრეოლი) საუბრობს, რაც ქვეყნის ოფიციალური ენაა ფრანგულთან ერთად. ჰაიტიური კრეოლი წარმოადგენს ფრანგულის, ესპანურის და ასევე ზოგიერთი აფრიკული და ტაინოს დიალექტების ნაზავს. მოსახლეობის დიდი ნაწილი ინგლისურად და ესპანურადაც საუბრობს.
რელიგია
რომაული კათოლიციზმი სახელმწიფო რელიგიაა, რომელსაც მოსახლეობის უმრავლესობა მისდევს. ჰაიტიელების დაახ. 20 % პროტესტანტია. წამყვანი ეკლესიებია Assemblées de Dieu, Convention Baptiste d'Haïti, Seventh-day Adventists, Church of God, Church of the Nazarene, Église Episcopale d'Haïti და Mission Evangelique Baptiste du Sud-Haïti.
ჰაიტიელების უმრავლესობა კათოლიციზმთან ერთად ასევე მისდევს ვუდუს. მიუხედავად იმისა, რომ ვუდუ (ვუდონი) აფრიკული წარმოშობისაა, მრავალი ჰაიტიური ტრადიცია და არტისტული სტილი კათოლიციზმისა და ვუდონის უნიკალური კომბინაციაა.
მუსიკა
thumb|300px|ჯგუფი "რამ" 2006 წელს. ჰაიტის მუსიკა ადვილად გამორჩევადია სხვა სტილებისგან. ის შეიცავს კომპასა და კადანსს. ჰაიტიელებმა ასევე შემოიტანეს ზუკი მცირე ანტილებიდან და მერენგე დომინიკელთა რესპუბლიკიდან. ზოგიერთი პოპულარული ჰაიტიელი მუსიკოსი, როგორიცააა ტ-ვაისი და კარიმი ხშირად გამოდიან კონცერტებით აშშ-სა და კვებეკში. სუიტ მიკი (ტკბილი მიკი) კომპას მუსიკის უდიდეს ლეგენდად ითვლება. ჩვენი დროის ყველაზე წარმატებული და კარგად ცნობილი ჰაიტიელი მუსიკოსია ვაიკლეფ ჟანი — პირველი ჰაიტიელი რომელმაც საერთაშორისო კომერციულ წარმატებას მიაღწია.
მუსიკალური მიმდინარეობა მიზიკ-რასინი (კრეოლ. Mizik rasin — ფესვების მუსიკა) ჩაისახა ჰაიტიზე 1987 წელს, როდესაც ადგილობრივმა მუსიკოსებმა ტრადიციული ვუდუს ცერემონიებისა და ფოლკლორული მუსიკის ელემენტების შერწყმა დაიწყეს როკ-ენდ-როლთან. ამ თანამედროვე მუსიკის ფესვები ღრმად არის გამჯდარი ვუდუს ტრადიციებში და მას ადგილობრივად ხშირად უბრალოდ რასინს (ფესვები) უწოდებენ.
კულინარია
right|thumb|250px|ვუდუს დრაპო ანუ დროშა შესრულებული ჟორჟ ვალრის მიერ. ჰაიტის სამზარეულო ძირითადად ფრანგულ კულინარიას ეფუძნება ადგილობრივი გავლენით. ამასთან ჰაიტის სამზარეულო, თუმცა საკმაოდ უნიკალურია, მრავალმხრივ ემსგავსება დანარჩენ ლათინურ ამერიკისას.
მერი ბრაიანი
მერი ბრაიანი (ინგლ. Mary Brian; 17 თებერვალი 1906 — 30 დეკემბერი 2002) — ამერიკელი კინომსახიობი, რომელმაც მუნჯი კინოდან წარმატებით გადაინაცვლა ხმოვან კინოში.
ბიოგრაფია
ლუიზა ბირდი დენცლერი  (მსახიობის ნამდვილი სახელი) დაიბადა 11906 წლის 17 თებერვალს ტეხასის შტატის ქალაქ კორსიკანაში. ტორეს ჯ. დენცლერის  (1869—1906  გარდაიცვალა გოგონას დაბადებიდან ერთი თვის შემდეგ)  და ლუიზა ბ. დენცლერის  (1876—1973) ოჯახში. ლუიზას ჰყავდა  უფროსი ძმა— ტორენს ჯ. დენცლერ უმცროსი (1903—1973). მამის ნაადრევი გარდაცვალების გამო, ლუიზას დაბადებიდან მალევე, ოჯახი საცხოვრებლად გადავიდა დალასში (ტეხასი), შემდეგ კი — ლონგ- ბიჩში (კალიფორნია).იქ, 16 წლის ასაკში, ლუიზამ პირველად მიიღო მონაწილეობა ადგილობრივ სილამაზის კონკურსში, სადაც იგი შენიშნა ჟიურის ერთ-ერთმა წევრმა, მსახიობმა ესტერ რალსტონმა. მან  გოგონას შესთავაზა გასაუბრება რეჟისორ ბრენონ ჰერბერტთან, რომელმაც  ახალგაზრდა ლამაზმანს მაშინვე მისცა გამორჩეული როლი  მომავალ ფილმში "პიტერ პენი“. საინტერესოა, რომ თავად რალსტონმა ამ ფილმში  ლუიზა დენცლერის გმირის დედის როლი შეასრულა, მიუხედავად იმისა, რომ  მათ შორის ასაკობრივი სხვაობა მხოლოდ 4 წელი იყო. ორი მსახიობის მეგობრობა მთელი ცხოვრება გაგრძელდა. ცნობილმა Players-Lasky Studio-მ, რომელმაც გადაიღო "პიტერ პენი", ლუიზას ახალი სახელი შეურჩია—მერი ბრაიანი. ეს სახელი  მას სიცოცხლის ბოლომდე შერჩა.
ამგვარად, 1924 წელს ახალი მსახიობი, მერი ბრაიანი, მაყურებელმა პირველად იხილა ეკრანებზე. 1926 წელს იგი ცამეტი ახალგაზრდა მსახიობიდან ერთ-ერთი გახლდათ, რომლებსაც  "ვარსკვლავური" მომავალი განუსაზღვრეს   — WAMPAS Baby Stars.
მერი ბრაიანის პირველი ხმოვანი ფილმი გახლდათ Varsity (1928). ხმოვან კინოში წარმატებული  გადასვლის შემდეგ, მან ითამაშა გერი კუპერთან, უოლტერ ჰიუსტონთან და რიჩარდ არლენთან ერთად პირველ მხატვრულ ფილმში „ვირჯინიელი“ (1929).
1932 წლამდე ბრაიანი მუშაობდა Paramount Pictures-ში, შემდგომში იგი არ იყო დატვირთული კონტრაქტებით, თანამშრომლობდა სხვადასხვა სტუდიებთან. მარცხნივ|მინი|მერი ბრაიანი და [[გერი კუპერი ფილმში "ვირჯინიელი" (1929)]] მერი ბრაიანი 1936 წელს  გაემგზავრა დიდ ბრიტანეთში, სადაც ერთი წლის განმავლობაში სამ ფილმში მიიღო მონაწილეობა. 1937 წელს ორი ფილმში შესრულებული როლის  შემდეგ, მსახიობის კარიერაში სიმშვიდემ დაისადგურა. მომდევნო  ჯერზე იგი ეკრანებზე მხოლოდ 1943 წელს გამოჩნდა, შემდეგ კი ძალიან იშვიათად მონაწილეობდა ფილმებში. 1952 წელს შედგა მისი სატელევიზიო დებიუტი "მოულოდნელის" ერთ ეპიზოდში. კონოში  30 წლიანი მოღვაწეობის განმავლობაში  მერი ბრაიანმა 78 ფილმში და 2 სერიალში მიიღო მონაწილეობა. მინი|1936 წელი მეორე მსოფლიო ომის დროს იგი მხარს უჭერდა ამერიკელ ჯარისკაცებს, მოგზაურობდა სპექტაკლებით ევროპასა და ოკეანეთში, ხოლო 1944 წლის შობას ჯარისკაცებთან ერთად შეხვდა, რომლებიც იმ მომენტში მონაწილეობდნენ არდენის ოპერაციაში.
1960 წელს მერი ბრაიანს  ვარსკვლავი გაუხსნეს ჰოლივუდის დიდების ხეივანში (1559, ვაინ-სტრიტი) კინოინდუსტრიაში შეტანილი წვლილისთვის.
1973 წლის აპრილში მსახიობმა ძლიერი შოკი განიცადა: მისი 97 წლის დედა და 70 წლის ძმა სამი დღის ინტერვალით გარდაიცვალნენ.
მერი ბრაიანი გარდაიცვალა 2002 წლის 30 დეკემბერს (სხვა წყაროების მიხედვით - 29 დეკემბერს), კალიფორნიის ქალაქ დელ -მარიში, 97 წლის ასაკში. დაკრძალულია ჰოლივუდ ჰილზის სასაფლაოზე.
პირადი ცხოვრება
როგორც ძალიან მიმზიდველი გოგონა, მერი ბრაიანი რეგულარულად  ყურადღების ცენტრში იყო. მის თაყვანისმცემლებს  შორის იყვნენ  გამოჩენილი ადამიანები: კერი გრანტი და მუნჯი კინოს მსახიობი, მერი პიკფორდის ძმა— ჯეკ პიკფორდი. მიუხედავად ამისა, იგი მხატვარ-ილუსტრატორ  ჯონ უიტკომბზე დაქორწინდა. თუმცა, მისი პირველი ქორწინება განქორწინებით დასრულდა ქორწილიდან (გაიმართა 1941 წლის 4 მაისს ) სამი თვის შემდეგ (სხვა წყაროების მიხედვით, ექვსი კვირის შემდეგ) მსახიობის მეორე და უკანასკნელი ქმარი გახლდათ კინორედაქტორი ჯორჯ ტომასინი, რომელთანაც იგი ცხოვრობდა 1947 წლიდან 1964 წელს მის გარდაცვალებამდე.
სქოლიო
კატეგორია:დაბადებული 17 თებერვალი კატეგორია:დაბადებული 1906 კატეგორია:გარდაცვლილი 30 დეკემბერი კატეგორია:გარდაცვლილი 2002 კატეგორია:ამერიკელი ქალი მსახიობები კატეგორია:მუნჯი კინოს ქალი მსახიობები კატეგორია:მსახიობები ჰოლივუდის დიდების ხეივანში
ნავარიდასი
სქოლიო
კატეგორია:ალავის მუნიციპალიტეტები კატეგორია:ალავის ქალაქები
Dorylus braunsi
Dorylus braunsi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს. .
სქოლიო
კატეგორია:ჭიანჭველები
Cephalotes laminatus
Cephalotes laminatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
მოსარჩელე
კატეგორია:იურიდიული ტერმინოლოგია
მანილის მეტროპოლიტენი
thumb მანილის მეტროპოლიტენი (უფრო შემოკლებით MRT) — ფილიპინების დედაქალაქ მანილას ჩქაროსნული სატრანსპორტო სისტემა. წარმოდგენილია ერთი ხაზით (ლურჯი ხაზით), რომელიც უფრო მსუბუქი მეტროს სახეს ატარებს. ხაზის სიგრძეა 16,95 კმ, სადგურების რაოდენობაა 13.
რესურსები ინტერნეტში
კატეგორია:ფილიპინები კატეგორია:მეტროპოლიტენი
სტუდენიჩანის თემი
სტუდენიჩანის თემი (Општина Студеничани) — თემი ჩრდილოეთ მაკედონიაში. მდებარეობს სკოპიეს რეგიონში. მოსახლეობა შეადგენს 17 246 ადამიანს (2002 წლის აღწერის მონაცემები ). მოსახლეობის სიმჭიდროვე — 62 კაცი/კმ²-ზე.
თემის ადმინისტრაციული ცენტრი — სტუდენიჩანი. ადმინისტრაციული ცენტრის ჩათვლით თემის შემადგენლობაში შედის 22 დასახლება.
თემის ტერიტორიის ფართობი შეადგენს 276.16 კმ²-ს.
სქოლიო
კატეგორია:ჩრდილოეთ მაკედონიის თემები
NGC 834
NGC 834 — გალაქტიკა ანდრომედას თანავარსკვლავედში. აღმოჩენის თარიღია 1786 წლის 21 სექტემბერი. ეს ობიექტი შედის ახალ საერთო კატალოგში.
ზმეიცა
ზმეიცა (Змеица) — სოფელი ბულგარეთში. 2010 წლის მონაცემებით მოსახლეობა შეადგენს 1474 კაცს.
კატეგორია:ბულგარეთის სოფლები
DC Comics
DC Comics, Inc. (დაარსდა 1934 წელს, როგორც National Allied Publications) — ამერიკული კომიქსების გამომცემლობა. იგი არის DC Entertainment-ის, Warner Bros. Entertainment, Inc.-ის ფილიალის საგამომცემლო განყოფილება და Time Warner-ის ფილიალი. DC Comics არის ამერიკის ერთ-ერთი ძველი კომიქსების გამომცემლობა. მის ცნობილ პერსონაჟებს შორის არიან სუპერმენი, ბეტმენი, ქალი საოცრება, ფლეში, მწვანე ფარანი და სამართლიანობის ლიგა. კომიქსების დიდი ნაწილის მოქმედება მიმდინარეობს DC-ის სამყაროში.
ინიციალი „DC“ შეიქმნა ამ კომპანიის პოპულარული „დეტექტიური კომიქსების“ მიხედვით (Detective Comics) და მალე კომპანიის ოფიციალური დასახელება გახდა. DC Comics-ების სათაო ოფისი მდებარეობდა 1700 ბროდვეიზე, მანჰეტენზე, თუმცა 2015 წელს გადავიდა კალიფორნიაში, ქალაქ ბერბენკში.
DC Comics, მთავარ მეტოქე Marvel Comics-თან ერთად, ამერიკული კომიქსების ბაზრის 70%-ს შეადგენს.
DC Comics-ის მიხედვით გადაღებული ტელეფილმები
უამრავი ფილმი და სერიალია გადაღებული DC Comics-ის მიხედვით. აქ თავმოყრილია ანიმაციური და მხატვრული ფილმების სია, დაწყებული 1951 წლიდან.
სქოლიო
* კატეგორია:აშშ-ის გამომცემლობები კატეგორია:კომიქსების გამომცემლობები
Cephalotes kukulcan
Cephalotes kukulcan — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
სიცოცხლის ენციკლოპედია
„სოცოცხლის ენციკლოპედია“ (The Encyclopedia of Life,  — მრავალენოვანი უფასო ონლაინ-ენციკლოპედია, რომელიც მიზნად ისახავს ბუნებაში არსებული ყველა აქამდე ცნობილი ბიოლოგიური სახეობის დოკუმენტირებას. ენციკლოპედიას ერთობლივად ქმნიან მსოფლიოს სხვადასხვა დარგის სპეციალისტები.
სქოლიო
კატეგორია:ონლაინ-ენციკლოპედიები კატეგორია:ბიოლოგიური ლიტერატურა
სან-მარკოსის პროვინცია
პროვინცია ადმინისტრაციულად იყოფა 7 რაიონად.
სქოლიო
კატეგორია:კახამარკის რეგიონის პროვინციები
სან-ლუისის პროვინცია
სან-ლუისი (Provincia de San Luis) – არგენტინის პროვინცია, მდებარეობს ქვეყნის ცენტრალურ ნაწილში. ადმინისტრაციული ცენტრი – სან-ლუისი. პროვინციის მოსახლეობა – 367 933 კაცი (2001). ფართობი – 76 748 კმ². პროვინცია მოიცავს 9 დეპარტამენტს და 65 მუნიციპალიტეტს.
იხილეთ აგრეთვე
კატეგორია:არგენტინის პროვინციები კატეგორია:სან-ლუისის პროვინცია
სარჩელი
სარჩელი — უფლების დაცვის პროცესუალური საშუალება. ყოველ დაინტერესებულ პირს შეუძლია კანონით დადგენილი წესით მიმართოს სასამართლოს, არბიტრაჟს, სამედიატორო სასამართლოს დარღვეული ან სადავო უფლების, ანდა კანონით გათვალისწინებული ინტერესების დასაცავად. სასამართლო ვალდებულია მიიღოს და განიხილოს სარჩელი სასარჩელო განცხადების მიღებაზე უარის თქმა დასაშვებია მხოლოდ კანონით განსაზღვრულ შემთხვევებში. მოსარჩელეს უფლება აქვს შეცვალოს სარჩელის საფუძველი ან საგანი, გაადიდოს ან შეამციროს სასარჩელო მოთხოვნების ოდენობა ან უარი თქვას სარჩელზე.
ლიტერატურა
კატეგორია:იურიდიული ტერმინოლოგია
სარკა
რესურსები ინტერნეტში
კატეგორია:იტალიის მდინარეები
Dorylus braunsi anceps
Dorylus braunsi anceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს. .
სქოლიო
კატეგორია:ჭიანჭველები
35-საათიანი სამუშაო კვირა
35-საათიანი სამუშაო კვირა — სამუშაო დროის საზომი, პირველად დანერგილი საფრანგეთში, 2000 წლის თებერვალში, პრემიერ-მინისტრ ლიონელ ჟოსპენის მმართველობის დროს; ის გატანილ იქნა იმდროინდელი შრომის მინისტრის მარტინ ობრის მიერ. წინა სამუშაო კვირის ხანგრძლივობა 39 საათს შეადგენდა, რომელიც ასევე სოციალისტური პარტიის წევრმა ფრანსუა მიტერნამა დაამკვიდრა. 35-საათიანი სამუშაო კვირა უკვე იყო სოციალისტური პარტიის 1981 წლის საარჩევნო პროგრამაში, 110 წინადადება საფრანგეთისთვის.
35 საათი იყო სტანდარტული ლეგალური ლიმიტი, რის შემდეგაც სამუშაო დრო ითვლებოდა გადაჭარბებად. მას შემდეგ კანონი ფაკტიურად შესუსტდა და გამონაკლისები დამკვიდრდა.
რესურსები ინტერნეტში
კატეგორია:საფრანგეთის ეკონომიკა კატეგორია:სამუშაო დრო კატეგორია:შრომითი უფლებები
Cephalotes klugi
Cephalotes klugi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
მირტისებრნი
მირტისებრნი (Myrtaceae) — ორლებნიან მცენარეთა ოჯახი. უმეტესად მარადმწვანე ხეები და ბუჩქებია. ოჯახში 3000-მდე სახეობაა.
სახეობათა უმრავლესობა თავმოყრილია ტროპიკულ ამერიკასა და ავსტრალიაში. ყირიმში, კავკასიასა და საქართველოს შავი ზღვის სანაპიროზე კულტივირებულია ევკალიპტი, მირტი და სხვა. ზოგიერთი სახეობის ნაყოფი იჭმება (გუაიავა, ფეიხოა და სხვა), ზოგს ძვირფასი მერქანი აქვს (განსაკუთრებით ზოგიერთი ევკალიპტი), ზოგი იძლევა ეთერზეთებსა და სუნელ-სანელებლებს (მიხაკის ხე, კაეპურის ხე და სხვა), აგრეთვე სამკურნალო ნივთიერებებს.
ლიტერატურა
*
ერეკლე II-ის სტამბა
ერეკლე II-ის სტამბა — დაარსდა თბილისში 1749 წელს, იარსება 1802 წლამდე. თავდაპირველად მოთავსებული იყო ანჩისხატის ეკლესიის ეზოში, საპატრიარქო პალატის შენობაში, 1763 წლიდან კი ქალაქის ცენტრში — მეფის სასახლეში. 1781-1782 წლებში სტამბას საფუძვლიანი რეკოსტრუქცია გაუკეთეს: დადგეს ახალი საბეჭდი დაზგა, ჩამოასხეს შრიფტი და სხვა. პირველ ხანებში სტამბას მძიმე პირობებში უხდებოდა მუშაობა მისი თავკაცის — ანტონ I კათოლიკოსის საქართველოდან განდევნისა და რთული პოლიტიკური ვითარების გამო. 1763 წლიდან წიგნების ბეჭდვა-გამოცემის საქმეს გამოცოცხლება დაეტყო, რასაც მთელ რიგ პირობებთან ერთად ხელი შეუწყო ანტონის სამშობლოში დაბწუნებამ. 1784 წლიდან სტამბას სათავეში ჩაუდგა ერეკლე II-ის კარის ეკლესიის მოძღვარი, მარტყოფელი მღვდელი ქრისტეფორე კეჟერაშვილი, რომელმაც იჯარით აიღო სტამბა. არსებითი ცვლილებები შეიტანა ქართული წიგნის ბეჭდვის საქმეში, გაზარდა ტირაჟი, ზრუნავდა მისი სწრაფი რეალიზაციისათვის. წიგნებს კალენდრის სახით დაურთო ცნობები თვეებსა და საეკლესიო დღესასწაულებზე, გაზარდა წიგნების ოდენობა დასახელების მიხედვით. საერთოდ სტამბაში დაიბეჭდა 28 დასახელების წიგნი, მ. შ. „დავითნი“, „სახარება“, „სამოციქულო“, „კონდაკი“, „ლოცვანი“, „კურთხევანი“ და სხვა, ფილოსოფიური და ისტორიული ხასიათის წიგნები „კიტაიის სიბრძე“, დ. ბაგრატიონის „ნარკუევი“ და სხვა. ძველი ქართული ნაბეჭდი ორიგინალური ლიტერატურის უმეტესი ნაწილი გამოცემულია ერეკლეს სტამბაში (ანტონ I კათოლიკოსის „ქადაგება“, „შესხმა პირველი ახლისა ამის წიგნი-საბეჭდისა“ და სხვა).
ლიტერატურა
კატეგორია:თბილისის სტამბები
ხომუტოვო (ვოლოგდის ოლქი)
ხომუტოვო (Хомутово) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
ოიონი
ოიონი (Oyón, Oion) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ალავის პროვინციის რიოხა-ალავესის კომარკის შემადგენლობაში. ფართობი — 45 კმ². მოსახლეობა — 3410 კაცი (2020 წ.).
სქოლიო
კატეგორია:ალავის მუნიციპალიტეტები კატეგორია:ალავის ქალაქები
ქალთა საჭადრაკო ოლიმპიადა 1966
3-15 ოქტომბერი 1966 ობერჰაუზენი, გერმანია
ისტორია
მეორე ოლიმპიადიდან სამი წლის შემდეგ მოჭადრაკე ქალები გერმანიის პატარა ქალაქ ობერჰაუზენში შეიკრიბნენ. გუნდების რაოდენობა ისევ შემცირდა. ’’ვერა მენჩიკის თასისათვის საბრძოლველად სულ 14 გუნდი გამოვიდა სტარტზე. ფავორიტები კვლავ ცნობილი სახეები იყვნენ. სსრ კავშირის გუნდი, რომლის ღირსებას ნონა გაფრინდაშვილი, ვალენტინა კოზლოვსკაია და ტატიანა ზატულოვსკაია იცავდნენ. მათი მთავარი მეტოქეები რუმინელები (ალექსანდრა ნიკოლაუ, ელიზაბეტა პოლიქრონიადე და მარგარეტა პერევოზნიკი) და იუგოსლავიელები (მილუნკა ლაზარევიჩი, ვერიცა ნედელკოვიჩი და კატერინა იოვანოვიჩი) იყვნენ. ძალთა მაშინდელი გადანაწილებით კარგი გუნდები უნდა ჰყოლოდათ აღმოსავლელ გერმანელებს, ჩეხებს, ბულგარელებს, პოლონელებს და უნგრელებს.
პირველივე ტურში გაიმართა ჩემპიონატის ერთ-ერთი ცენტრალური მატჩი. ერთმანეთს რუმინეთის და საბჭოთა კავშირის გუნდები შეხვდნენ. გაფრინდაშვილი შავებით ეთმაშებოდა ნიკოლაუს, ხოლო კოზლოვსკაია თეთრებით პოლიქრონიადეს. კოზლოვსკაიას ერთმა შეცდომამ პოლიქრონიადეს მოგების შანსი მისცა და მან ეს შანსი ხელიდან არ გაუშვა. ამ დროს ნონას მხოლოდ თანაბარი პოზიცია ჰქონდა ნიკოლაუსთან, მან გარისკა და... ანგარიშით 2-0 გაიმარჯვა რუმინეთის ნაკრებმა. იმ დღეს სხვა არც ერთი გუნდი ნულზე არ დამარცხებულა და პირველი ტურის შემდეგ საბჭოთა ნაკრები ბოლო ადგილზე იყო. პირველი დღის სხვა მოულოდნელობა იყო პოლონელების მარცხი დასავლეთ გერმანელებთან. თუმცა როგორც შემდგომმა მოვლენებმა აჩვენა პოლონელები ამ ტურნირისათვის მზად არ აღმოჩდნენ.
უკან დასახევი გზა არ იყო. მეორე ტურში ნონამ და გამოცდილმა ტატიანა ზატულოვსკაიამ გფრ-ს გუნდი მშრალად დაამარცხეს. რუმინელებმა და იუგოსლავიელებმა ქულანახევარი აიღეს ბულგარელებთან და პოლონელებთნ. მესამე ტურში ჩემპიონობის სამივე პრედენდენტმა ორ-ორი ქულა აიღეს, ხოლო მეოთხე ტურში საბჭოთა ნაკრებმა კიდევ შეამცირა ჩამორჩენა. საბჭოელებმა კვლავ 2-0 გაიმარჯვეს. იუგოსლავიელებმა ნახევარი ქულა დაკარგეს ამერიკელებთნ, ხოლო რუმინელებმა ერთი - უნგრელებთნ.
სხვა გუნდებიდან პოლონელებზე ზემოთაც ითქვა. აშკარად არ იყო საუკეთესო ფორმაში ჩეხების ლიდერი კვეტა ერეტოვა. ხოლო იანა მალიპეტროვას აშკარად არ ყოფნიდა გამოცდილება. არც უნგრელთა ლიდერები, ევა კარაკაში და ჯულიან ბილეკი, გამოირჩეოდნენ მაინცადამიანც. ახალგაზრდა ჟუჟა ვერეციმ კი სტარტზე ორი წაგების შემდეგ ზედიზედ მოიგო 5 პარტია და ყველას აგრძნობინა თუ რა ძალის მოჭდრაკე გახდებოდა უახლოეს მომავალში. სხვაგვარად იყო საქმე ბულგარელთა გუნდში. მათმა ლიდერმა, ვენკა ასენოვამ პლუს ექვსით დაამთავრა ასპარეზობა პირველ დაფაზე და ჯამში 9,5 ქულა მოაგროვა. აი მეორე და სათადარიგო დაფებმა კი ასენოვას ამ მონაგარს ერთობლივი ძალებით მხოლოდ 4,5 ქულაღა შემატეს. საბჭოთა მოჭადრაკეებმა ოლიმპიური ჩემპიონის წოდება ზედიზედ მესამედ მოიგეს, ხოლო ნონა გაფრინდაშვილმა და ტატიანა ზატულოვსკაიამ საკუთარ დაფებზე გამარჯვებისათვის დამატებით მიიღეს მცირე ოქროს მედლები.
ტექნიკური შედეგები
! style="background: #ddffdd;"|ა ! s! style="background: #ddffdd;"|გუნდები ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|11 ! s! style="background: #ddffdd;"|12 ! s! style="background: #ddffdd;"|13 ! s! style="background: #ddffdd;"|14 ! s! style="background: #ddffdd;"|ქ
ჩემპიონის შედეგები მატჩების მიხედვით
! style="background: #ddffdd;"| ! s! style="background: #ddffdd;"| ! s! style="background: #ddffdd;"|🇩🇪 ! s! style="background: #ddffdd;"|🇧🇬 ! s! style="background: #ddffdd;"| ! s! style="background: #ddffdd;"|🇭🇺 ! s! style="background: #ddffdd;"| ! s! style="background: #ddffdd;"|🇳🇱 ! s! style="background: #ddffdd;"|🇵🇱 ! s! style="background: #ddffdd;"| ! s! style="background: #ddffdd;"|🇺🇸 ! s! style="background: #ddffdd;"|🇦🇹 ! s! style="background: #ddffdd;"|🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ! s! style="background: #ddffdd;"| ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|+ ! s! style="background: #ddffdd;"|= ! s! style="background: #ddffdd;"|-
პრიზიორთა შემადგენლობა და შედეგები
ალექსანდრa ნიკოლაუ - 8 (+6=4-0), ელიზაბეტა პოლიქრონიადე - 7,5 (+7=1-1), მარგარეტა პერევოზნიკი - 5(+4=2-1).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
რესურსები ინტერნეტში
კატეგორია:საჭადრაკო ოლიმპიადები 03
ტერნის პროვინცია
ტერნი (Provincia di Terni) -— პროვინცია იტალიაში, უმბრიას რეგიონში. ტერნის პროვინცია შეიქმნა 1927 წელს. პროვინციას ჩრდილოეთიდან ესაზღვრება პერუჯას პროვინცია.
რესურსები ინტერნეტში
მინი|მარცხნივ|250პქ|ტერნის პროვინციის რუკა
კატეგორია:იტალიის პროვინციები
ზელენიკოვოს თემი
ზელენიკოვოს თემი (Општина Зелениково) — თემი ჩრდილოეთ მაკედონიაში. მდებარეობს სკოპიეს რეგიონში. მოსახლეობა შეადგენს 4 077 ადამიანს (2002 წლის აღწერის მონაცემები ). მოსახლეობის სიმჭიდროვე — 23 კაცი/კმ²-ზე.
თემის ადმინისტრაციული ცენტრი — ზელენიკოვო. ადმინისტრაციული ცენტრის ჩათვლით თემის შემადგენლობაში შედის 13 დასახლება.
თემის ტერიტორიის ფართობი შეადგენს 176.95 კმ²-ს.
სქოლიო
კატეგორია:ჩრდილოეთ მაკედონიის თემები
NGC 841
NGC 841 — გალაქტიკა ანდრომედას თანავარსკვლავედში. აღმოჩენის თარიღია 1883 წლის 24 ნოემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
ალდომიროვცი
კატეგორია:ბულგარეთის სოფლები
სამანიეგო
სამანიეგო  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ალავის პროვინციის რიოხა-ალავესის კომარკის შემადგენლობაში. ფართობი — 10,64 კმ². მოსახლეობა — 315 კაცი (2020 წ.).
სქოლიო
კატეგორია:ალავის მუნიციპალიტეტები კატეგორია:ალავის ქალაქები
მირჩილი
ლიტერატურა
კატეგორია:შიდა ქართლის მხარის მთები
Dorylus braunsi braunsi
Dorylus braunsi braunsi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს. .
სან-იგნასიოს პროვინცია
პროვინცია ადმინისტრაციულად იყოფა 7 რაიონად.
რესურსები ინტერნეტში
კატეგორია:კახამარკის რეგიონის პროვინციები
Cephalotes jheringi
Cephalotes jheringi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
ტრაიანეს სვეტი
მინი|100პქ ტრაიანეს სვეტი, იმპერატორ ტრაიანეს მიერ 113 წელს იტალიის დედაქალაქ რომში დადგმული ძეგლი. არქიტექტორი ბერძენი აპოლოდორე დამასკელი. იგი იმპერატორ ტრიანეს სამხედრო ტრიუმფის აღსანიშნავად დაიდგა. 38 მეტრის სიმაღლის თეთრი მარმარილოს სვეტი 34 ნაჭრისაგან შედგება, სვეტი შიგნით ფუღუროა და 184-საფეხურიანი ხვეული კიბე აქვს დატანებული. კიბეს ერთ დროს მნახველები სვეტის წვერზე აჰყავდა. თავდაპირველად ტრაიანეს სვეტს ბრინჯაოს არწივი აგვირგვინებდა, შემდგომ — ტრაიანეს ქანდაკება, ხოლო 1587 წლიდან — პეტრე მოციქულის ქანდაკება. სვეტი დაფარულია სპირალურად განლაგებული ბრწყინვალედ შესრულებული რელიეფებით (საერთო სიგრძე 244 მ, სიმაღლე 1,2 მ), რომელიც იმპერატორის მიერ დაკიაში (დღევანდელი რუმინეთი) გამართული ბრძოლების სცენებს ასახავს. (შეიცავს 2500 ადამიანის ფიგურას).
ლიტერატრურა
კატეგორია:რომის არქიტექტურა კატეგორია:ტრაიანე
Biko (სიმღერა)
Biko — პიტერ გებრიელის სიმღერა აფრიკელ აქტივისტ სტივენ ბიკოზე, რომელიც მოკლეს 1977 წელს. სიმღერა შეტანილია მუსიკოსის 1980 წლის სტუდიურ ალბომში Peter Gabriel.
გებრიელი ამ სიმღერას, როგორც წესი, ასრულებს კონცერტის დასასრულს, მსმენელები ამ დროს მღერიან მასთან ერთად, სცენაზე კი სულ ბოლოს რჩება მხოლოდ დრამერი.
Yihla Moja, ფრაზა, რომელიც მეორდება სიმღერაში, ნიშნავს მოდი სულო.
სინგლში ასევე შეტანილია B-მხარეები - Shosholoza და სიმღერის Here comes the flood გერმანულენოვანი ვერსია Jetzt Kommt Die Flut.
1987 წლის სინგლი
1987 წელს სინგლზე გამოიცა სიმღერის საკონცერტო ვერსია, რომელიც სრულდებოდა 1987 წლის კონცერტებზე.
რესურსები ინტერნეტში
კატეგორია:1980 წლის სინგლები კატეგორია:პიტერ გებრიელის სიმღერები კატეგორია:1987 წლის სინგლები კატეგორია:1980 წლის სიმღერები
ბუენოს-აირესის პროვინცია
ბუენოს-აირესი (Provincia de Buenos Aires) — არგენტინის პროვინცია, მდებარეობს ქვეყნის აღმოსავლეთ ნაწილში. ადმინისტრაციული ცენტრი – ლა-პლატა. პროვინციის მოსახლეობა – 13 827 203 კაცი (2001). ფართობი – 307 571 კმ². პროვინცია მოიცავს 135 მუნიციპალიტეტს.
პროვინციის დიდი ნაწილი უკავია სუბტროპიკულ სტეპებს – პამპას.
სქოლიო
კატეგორია:არგენტინის პროვინციები
ბარი (იარაღი)
thumb ბარი — სამიწათმოქმედო იარაღი, შედგება რკინის პირის, ხის ტარისა და სატერფულისაგან. ძველად მაგარი ჯიშის ხისპირიან ბარსაც იყენებდნენ, ასეთი ბარის პირის კიდეებზე ლითონის, საქლეშის შემოვლებაც იცოდნენ. მთის ფერდა ადგილებზე მუშაობა ბარით მოუხერხებელია, ამიტომ ბარის პირის ტარს 90° კუთხით უგებდნენ და თოხივით ხმარობდნენ. ასეთ იარაღს ბართოხი ეწოდებოდა, ბარს ძველად მჭედლები ამზადებდნენ რკინის ცხელი ჭედვით, იგი ამიერკავკასიის ერთ-ერთი უძველესი სამიწათმოქმედო იარაღია, მისი გამოსახულება გვხვდება ზვარტნოცის (სომხეთი) რელიეფზე და დავით-გარეჯის მთავარი ეკლესიის კედლის თავდაპირველ მხატვრობაში (VI-IX სს). ბარვის პროცესი გამოხატულია ჯრუჭის XII საუკუნის მინიატურაზე.
ლიტერატურა
კატეგორია:სასოფლო-სამეურნეო იარაღები
Cephalotes jansei
Cephalotes jansei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
შმაგი ცხენის ქანდაკება
შმაგი ცხენის ქანდაკება — მშენებარე კლდეში ნაკვეთი მონუმენტი სამხრეთ დაკოტაში, რომელსაც ცხენზე ამხედრებული ოგლალა ლაკოტას მეომრის ფორმა ექნება.
ისტორია
1939 წელს სიუს ხალხმა მოიწვია ამერიკელი მოქანდაკე კორჩაკ ციოლკოვსკი თავისი ბელადის, შმაგი ცხენის ქანდაკების ასაგებად. 1948 წელს ციოლკოვსკი მუშაობას შეუდგა სამხრეთ დაკოტაში, შავ მთებში. ქანდაკების სიმაღლე 172 მეტრია, ხოლო სიგრძე — 195 მეტრი. ქანდაკების ასეთი დიდი ზომების გამო, ბელადის თავზე მუშაობისას საბაგირო გზა ააგეს, რომლითაც მოქანდაკეს შრომის იარაღებს აწვდიდნენ. ციოლკოვსკი 1982 წელს გარდაიცვალა, ქანდაკებაზე მუშაობა კი მისმა ოჯახმა განაგრძო. როგორც მოსალოდნელია ქანდაკების დასრულებას კიდევ მრავალი წელი დასჭირდება
დასრულების შემთხვევაში, მონუმენტი მსოფლიოში უდიდესი ქანდაკება იქნება.
რესურსები ინტერნეტში
კატეგორია:ქანდაკებები კატეგორია:სამხრეთი დაკოტა
ახალგაზრდული ორგანიზაციები
ახალგაზრდული ორგანიზაციები — იმისათვის არსებობს, რათა სწორი გეზი მისცეს ახალგაზრდების ენერგიასა და ენთუზიაზმს. ბევრი ასეთი ორგანიზაცია სპორტსა და სასარგებლო უნარ-ჩვევების განვითარებაზეა კონცენტრირებული, ზოგიც პოლიტიკურ, სამხედრო ან რელიგიურ ორგანიზაციებთანაა დაკავაშირებული.
წინათ განათლებას მხოლოდ მდიდრები იღებდნენ. ღარიბთა შვილები პატარაობაშივე იწყებდნენ მუშაობას და საოჯახო საქმეებში ან მინდვრის სამუშაოებში ეხმარებოდნენ უფროსებს. ქალები ხშირად 16 წლისაც არ იყვნენ, როდესაც პირველი ბავშვი უჩნდებოდათ. ,,ახალგაზრდობა'' - ბავშვობისა და ზრდასრულობას შორი დროის მონაკვეთი - ხანმოკლე და უმნიშვნელო იყო.
XIX საუკუნეში ვითარება თანდათან იცვლებოდა. სულ უფრო და უფრო მეტი მოზარდი ამთავრებდა სკოლას, შემდეგ კი კოლეჯსაც, სადაც თითქმის ოც წლამდე სწავლობდნენ. ბევრ ქვეყანაში მიიღეს კანონები, რომლებიც ბავშვთა შრომის გამოყენებას კრაძალავდა. წყვილები უკვე შედარებით გვიან ქორწინდებოდნენ.
ლია
ლია — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფლები: ზედა ლია, მახარია, პალური). მდებარეობს ოდიშის ვაკეზე, ზუგდიდი–ჯვრის საავტომობილო და სარკინიგზო გზაზე, მდინარე ენგურის მარცხენა სანაპირო.
ისტორია
არქეოლოგიური გათხრების შედეგად სოფლის ტერიტორიაზე აღმოჩნდა ძვ.წ. I ათასწლეულის პირველი ნახევრის რიყის ქვით ნაგები შენობის ნაშთი და I და II საუკუნეების ხეთის სამარხი, რომელშიც დგას შუა ფეოდალური ხანის ციხესიმაგრე.
ელვილიარი
ელვილიარი  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ალავის პროვინციის რიოხა-ალავესის კომარკის შემადგენლობაში. ფართობი — 17,5 კმ². მოსახლეობა — 330 კაცი (2020 წ.).
სქოლიო
კატეგორია:ალავის მუნიციპალიტეტები კატეგორია:ალავის ქალაქები
მისიმიელები
მისიმიელები — ერთ-ერთი ძველი ქართული (სვანური) ტომი. სახელწოდება „მისიმიელები“ სვანთა ადგილობრივი სახელის „მუშვჳნის“ ბერძნული სახეცვლილი ფორმა უნდა იყოს. არსებობს სხვა მოსაზრებაც, რომლის მიხედვითაც მისიმიელები ერთ-ერთი აფხაზური ტომია. იხსენიებენ ბიზანტიელი ავტორები. მისიმიელები ცხოვრობდნენ თანამედროვე აფხაზეთის ტერიტორიაზე. მათი ადგილსამყოფელი აფსილების მიწაწყალს თანამედროვე წებელდასთან ესაზღვრებოდა. აგათია სქოლასტიკოსის (VI საუკუნე) ცნობით, მისიმიელები, ისევე როგორც აფსილები, კოლხეთის სამეფოს (ე. ი. ლაზთა) მეფის ქვეშევრდომები იყვნენ, მაგრამ ტომთაგან განსხვავებით სხვა ენა და ზნე-ჩვეულებები ჰქონდათ. მისიმიელებმა აქტიური მონაწილეობა მიიღეს VI საუკუნის შუა წლებში ბიზანტია-ირანის ომში, რომელიც დასავლეთ საქართველოს ტერიტორიაზე მიმდინარეობდა.
NGC 845
NGC 845 — გალაქტიკა ანდრომედას თანავარსკვლავედში. აღმოჩენის თარიღია 1787 წლის 17 იანვარი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
კატარის ეკონომიკა
კატარის ეკონომიკის ქვაკუთხედი ნავთობისა და ბუნებრივი აირის მრეწველობაა, რომელიც სამთავრობო შემოსავლების 70%-ზე მეტს, მთლიანი შიდა პროდუქტის 60%-ს და ექსპორტიდან მიღებული შემოსავლების თითქმის 85%-ს შეადგენს. ბუნებრივი აირის რეზერვების მიხედვით კატარი მსოფლიოში მესამე ადგილზეა, ხოლო ბუნებრივი აირის ექსპორტის მიხედვით მეორე ადგილს იკავებს.
ენერგია
ნავთობზე დაფუძნებული მრეწველობის განვითარებამდე კატარი ღარიბი სახელმწიფო იყო. ნავთობისა და ბუნებრივი აირის მოპოვება 1939 წელს დაიწყო. 1973 წელს ნავთობის წარმოება და შემოსავლები მნიშვნელოვნად გაიზარდა, რის შემდეგაც კატარი მსოფლიოს უღარიბესი ქვეყნების სიიდან გამოირიცხა და ერთ სულ მოსახლეზე მთლიანი შიდა პროდუქტით მსოფლიოს მოწინავე სახელმწიფოდ იქცა.
1982 წლიდან 1989 წლამდე კატარის ეკონომიკა უარესდებოდა. ნედლი ნავთობის წარმოებაზე ნავთობის მომპოვებელ სახელმწიფოთა ორგანიზაციის მიერ დაწესებული ქვოტა, ნავთობზე დაბალი ფასები და საერთაშორისო ბაზრებზე არადამაიმედებელმა ხედვებმა ნავთობიდან შემოსავლები შეამცირა. კატარის მთავრობას შემცირებული შემოსავლების შესაბამისი ცვლილებების გატარება მოუწია. შედეგად ადგილობრივი ბიზნეს გარემო გაუარესდა და ბევრი ფირმა ბაზრიდან გავიდა. 1990-იან წლებში ეკონომიკის გაუმჯობესების შემდეგ ეგვიპტიდან და სამხრეთი აზიიდან მოსახლების ნაწილი დაბრუნდა.
მრეწველობა
მთავრობის მიდგომით, მრეწველობა ეკონომიკის გამრავალფეროვნების გეგმის შიდა ნაწილია და ბუნებრივი აირის რეზერვებიდან მოგების მაქსიმიზაციას ინახავს მიზნად. ექსპორტზე ორიენტაციიდან გამომდინარე აქცენტი რას-ლაგანის სამრეწველო ქალაქსა და მესაიიდის სამრეწველო ზონაზე კეთდება, რომლებიც ენერგეტიკის წამყვანი ცენტრებია. Industries Qatar ნავტობქიმიკატების, სასუქისა და ლითონის რეგიონული სათბურია, რომელსაც ზომით მხოლოდ Saudi Basic Industries Corporation უსწრებს, ქიმიური პროდუქტების უდიდესი მწარმოებელი ახლო აღმოსავლეთში. 2007 წელს კატარის მთლიანი შიდა პროდუქტის მესამე უდიდესი წილი სამრეწველო სექტორზე მოდიოდა და მშპ-ის 7.5% შეადგინა. კატარში მრეწველობის დარგებს ბიზნესისა და ვაჭრობის სამინისტრო არეგულირებს.
მაკროეკონომიკური მაჩვენებლები
კატარი მსოფლიოში ერთ-ერთი უმდიდრესი სახელმწიფოა ერთ სულ მოსახლეზე მთლიანი შიდა პროდუქტის მიხედვით. 1970-იან წლებში ეს მაჩვენებელი კატარში 1 156%-ით გაიზარდა. 1980-იან წლებში ერთ სულ მოსახლეზე მშპ 53%-ით გაიხარდა, ხოლო 1990-იან წლებში მსოფლიო მასშტაბით ნავთობზე მოთხოვნის ზრდის შედეგად მაჩვენებელი 94%-ით გაიზარდა. მიუხედავად იმისა, რომ მთავრობა არანახშირწყალბადის სექტორის განვითარებას და ეკონომიკის გამრავალფეროვნებას ცდილობს, კატარის ეკონომიკის უმნიშვნელოვანეს სექტორად ნავთობისა და ბუნებრივი აირის მრეწველობა რჩება.
სქოლიო
კატეგორია:კატარის ეკონომიკა
ბარი (ონის მუნიციპალიტეტი)
ბარი — ონის მუნიციპალიტეტის სოფლების ზემო ბარის და ქვემო ბარის ძველი სახელწოდება. პირველად იხსენიება XVI საუკუნის I ნახევარში შედგენილ ბიჭვინთის იადგარში. XVIII საუკუნეში ბარი უკვე ორ სოფლად იყო გაყოფილი.
The Unnamed Feeling
The Unnamed Feeling — ამერიკული მძიმე მეტალ ჯგუფ მეტალიკის მესამე სინგლი და მეცხრე სიმღერა მათივე 2003 წლის სტუდიური ალბომიდან St. Anger. სიმღერა „უსახელო გრძნობაზეა“, ჯეიმზ ჰეტფილდის მიხედვით, შფოთვაზე, მღელვარებაზე, რომელსაც განიცდის პიროვნება, რომელიც კონტროლის დაკარგვის ზღვარზე იმყოფება, სანამ პანიკაში ჩავარდება.
სინგლის გარეკანის გაფორმება ამორჩეული იქნა ფანების მიერ გამოგზავნილი ნამუშევრებიდან. მსგავსი გაფორმება აქვს Some Kind of Monster-საც.
ბარი (ონის მუნიციპალიტეტი)
ლიტერატურა
კატეგორია:ონის მუნიციპალიტეტის ისტორიული სოფლები
The Unnamed Feeling
მუსიკალური ვიდეო
მუსიკალურ ვიდეოსთან ერთად, სიმღერა გამოცემული იქნა როგორც სინგლი ექსკლუზიურად ავსტრალიისთვის. გაერთიანებულ სამეფოში კი გამოვიდა როგორც EP-ს შემადგენლობაში. მუსიკალური ვიდეო, რომლის რეჟისორებიც არიან ძმები მელოიები, ასახავს ჯგუფს, რომელიც ასრულებს სიმღერას ვირტუალურად ცარიელ ოთახში, რომელიც თანდათან ვიწროვდება სიმღერის მსვლელობისას. შიგადაშიგ ჩართულია ისტორიები სხვადასხვა პიროვნებებისა, რომლებიც განიცდიან ამ „უსახელო გრძნობას“ საკუთარ გზაზე.
სქოლიო
კატეგორია:2004 წლის სინგლები კატეგორია:მეტალიკის სიმღერები
Dorylus brevipennis
Dorylus brevipennis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს. .
Shock the Monkey
„Shock the Monkey“ — პიტერ გებრიელის სიმღერა, რომლითაც მუსიკოსი აკრიტიკებს მაიმუნებზე ჩატარებულ ცდებს. სიმღერა შეტანილია მუსიკოსის 1982 წლის ალბომში Peter Gabriel. სინგლის b-მხარეზე ჩაწერილია ინსტრუმენტული „Soft Dog“.
სიმღერა მოხვდა აშშ-ის Billboard Hot 100-ის #29-ე პოზიციაზე და Billboard-ის Top Tracks-ის #1 ადგილზე. იგი იყო აშშ-ში გებრიელის პირველი სინგლი, რომელიც საუკეთესო 40-ეულში მოხვდა. ბრიტანეთში სიმღერა მოხვდა ჩარტის 58-ე ადგილზე.
სქოლიო
კატეგორია:1982 წლის სინგლები კატეგორია:პიტერ გებრიელის სიმღერები კატეგორია:1982 წლის სიმღერები კატეგორია:ოზი ოსბორნის სიმღერები კატეგორია:1999 წლის სიმღერები
ერელაანთ საყდარი
250px|მინი ერელაანთ საყდარი — V-VI საუკუნეების ქართული ხუროთმოძღვრების ძეგლი. ახმეტიდან 4 კმ, თიანეთის გზატკეცილის მარჯვენა მხარეს. აგებულია რიყის ქვით, შირიმით, ფასადების და კედლების შიგა პირისთვის კი გამოყენებულია კირქვის ფილები.
გეგმით მარტივ, თავისუფალი ჯვრის ფორმის ეკლესიას სამხრეთი და ჩრდილოეთი მკვლავების აღმოსავლეთ კედლებში 2 დამატებითი აფსიდა აქვს, გუმბათქვეშა კვადრატი გუმბათის წრეზე ტრომპების მეშვეობით გადადის. გუმბათის ყელი 8-წახნაგაა, აქვს 4 სარკმელი, შესასვლელი ერთია, სამხრეთიდან დეკორი მარტივია. ეკლესია შიგნიდან შელესილი და მოხატული ყოფილა, შემორჩენილია XVII ს. მოხატულობის მოზრდილი ფრაგმენტები. ეკლესია ძლიერ იყო დაზიანებული. 1969 წელს ჩაუტარდა რესტავრაცია (არქიტ. ო. თორთლაძე). ჩამოქცეული გუმბათი და დასავლეთი მკლავი აღდგენილია. ეკლესიას გარს ევლებოდა რიყის ქვით ნაგები გალავანი (დიდი ნაწილი აღდგენილია). ეკლესიასა და ეზოში გამოვლენილია განვითარებული და გვიანი შუა საუკუნეების ორმოსამარხები და ქვისსამარხები, რ-ებშიც აღმოჩენილია ბრინჯაოს საყურე, თეთრკეციანი და მოჩალისფროდ გამომწვარი თიხის ჭურჭლის ნატეხები.
ერელაანთ საყდარს 2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ახმეტის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ლატერალური ნიშანი
ლატერალური ნიშანი (ლატერალური ბუი; გვერდითი ნიშანი/ბუი; Lateral Mark) — საზღვაო ნიშანი, რომელიც ვიწრო გასასვლელებში, არხებში, მდინარეებსა და ფარვატერებში უსაფრთხო ნაოსნობის უზრუნველსაყოფად გამოიყენება. ლატერალური ნიშანი მიუთითებს სანავიგაციო დერეფნის უსაფრთხო კიდეებს.
ყოველი ნიშანი მიუთითებს უსაფრთხო წყლების მქონე ვიწრო გასასვლელების მარცხენა (port) და მარჯვენა (starboard) კიდეებს. ლატერალური ნიშნების კონვენციური მიმართულება განსხვავდება სანაპირო წყლებსა და ღია ზღვებში. სანაპირო წყლებში ნიშნების მიმართულება განისაზღვრება ზღვიდან სანაპიროსკენ. მდინარეებში სანაოსნო მიმართულება დინების საწინააღმდეგო მიმართულებაა. ღია ზღვაში ნიშნების მიმართულება აითვლება კონტინენტის ირგვლივ საათის ისრის მიმართულებით. სანავიგაციო რუკებზე ნიშნების კონვენციური მიმართულება მელნისფერი ნიშნით შეიძლება იყოს აღნიშნული. იქ, სადაც მიმართულების არევის შემთხვევები ხშირია, კარდინალური ნიშნების სისტემა შეიძლება იყოს გამოყენებული.
როდესაც ხომალდი კონკრეტული მიმართულებით მიცურავს (მაგალითად, ნავსადგურისკენ) და მთავარ ვიწრო გასასვლელში სურს ცურვა, მან:
IALA-ის სისტემა
ლატერალური ნიშნები განსხვავდება ფორმითა და ფერით. 1980 წლამდე მსოფლიოში 30-მდე სხვადასხვა სისტემა ფუნქციონირებდა, ხოლო 1980 წლის კონფერენციის შემდეგ IALA-მ ახალი, ერთიანი სისტემა შემოიღო ორი რეგიონით (A და B რეგიონები). A და B რეგიონებში ლატერალური ნიშნები საპირისპიროდაა შეფერილი. B რეგიონი ჩრდილოეთი და სამხრეთი ამერიკის, ფილიპინების, იაპონიისა და სამხრეთ კორეის წყლებს მოიცავს და მარცხენა მხარე მწვანე ფერის ნიშნით აღინიშნება. A რეგიონი დანარჩენ მსოფლიოს მოიცავს და მარცხენა მხარე წითელი ფერის ნიშნით აღინიშნება.
ლატერალური ნიშნები A და B რეგიონის მიხედვით:
ორივე რეგიონი
ფორმა მნიშვნელოვანი მახასიათებელია, რადგან ზოგჯერ ფერების გარჩევა გარემო პირობების გამო რთულია. ნიშნები შეიძლება აღნიშნული იყოს ასოებით ან/და რიცხვებით, რაც საზღვაო სანავიგაციო რუკებზე მათ იდენტიფიცირებას აადვილებს.